बे मेलआव गाहाइ आलासि महरै बर’ अमेन जास्टिस फरामनि आगुनि आफादगिरि ड.अनजालि दैमारीआ बाहागो लानानै फैबाय थानाय बिटिसि बिसाइख’थियाव बिपिएफ दोलोनो भ’ट होनानै देरहासार खालामनो खावलायो। लोगोसे बिटिसिआव बिपिएफआ सोरखार दाफिनोब्ला गिबियावनो जेलाव थानाय रनजन दैमारीजों लोगोसे माखासे NDFB नि सोद्रोमाफोरखौ जेलनिफ्राय उदां खालामनायनि खामानिखौ मावगोन होननानैबो अनजालि दैमारीआ गावनि बिबुंथिनि गेजेरजों बुंथिदों।